*Liturgikommisjonen, Norsk Katolsk Bisperåd – desember 2021:*Sju nye påkallelser er føyet til St. Josef-litaniet i anledning St. Josefs år, 8. desember 2020 til 8. desember 2021. Oversettelsen fra *Bønnebok for Den katolske kirke*, St. Olav Forlag 1990, s. 377-378, er også ellers noe justert, blant annet ved at påkallelser som manglet i oversettelsen, er føyet til. De sju nye påkallelsene, godkjent av pave Frans og offentliggjort 1. mai 2021, på minnedagen for den hl. Josef, håndverkeren, er hentet fra to andre pavers skrifter utenom hans egne:

* Frelserens vokter *(Custos Redemptóris)* – fra St. Johannes Paul II
* Kristi tjener *(Serve Christi)* – fra St. Paul VI
* Frelsens tjener *(Miníster salútis)* – fra St. Johannes Krysostomos, hos St. Paul VI
* Støtte i vanskeligheter *(Fúlcimen in difficultátibus)* – fra pave Frans i *Patris Corde*
* De landflyktiges vern *(Patróne éxsulum)* – fra pave Frans i *Patris Corde*
* De bekymredes vern *(Patróne afflictórum)* – fra pave Frans i *Patris Corde*
* De fattiges vern *(Patróne páuperum)* – fra pave Frans i *Patris Corde*

**LITANI TIL ÆRE FOR DEN HL. JOSEF,   
DEN SALIGE JOMFRU MARIAS BRUDGOM**

*Enten:*Kyrie, eléison. (*eller:* Herre, miskunn deg.)

Christe, eléison. (*eller:* Kristus, miskunn deg.)

Kyrie, eléison. (*eller:* Herre, miskunn deg.)

*Eller:*  
Gud Fader i himmelen, miskunn deg over oss.  
Gud Sønn, verdens Frelser, miskunn deg over oss.  
Gud Hellige Ånd, miskunn deg over oss.  
Hellige Treenighet, én Gud, miskunn deg over oss.

Hellige Maria, be for oss.

Hellige Josef, be for oss.

Davids navngjetne sønn, be for oss.  
Patriarkenes lys, be for oss.  
Guds mors brudgom, be for oss.  
Frelserens vokter, be for oss.

Jomfruens ærbare vokter, be for oss.

Guds Sønns fosterfar, be for oss.  
Kristi årvåkne forsvarer, be for oss.  
Kristi tjener, be for oss.

Frelsens tjener, be for oss.

Den hellige families overhode, be for oss.  
Josef, du rettferdige, be for oss.  
Josef, du kyske, be for oss.  
Josef, du vise, be for oss.  
Josef, du sterke, be for oss.  
Josef, du lydige, be for oss.  
Josef, du trofaste, be for oss.  
Tålmodighetens speil, be for oss.  
Fattigdommens elsker, be for oss.  
Arbeidernes forbilde, be for oss.

Familielivets pryd, be for oss.  
Jomfruenes vokter, be for oss.  
Familienes søyle, be for oss.  
Støtte i vanskeligheter, be for oss.  
De ulykkeliges trøst, be for oss.  
De sykes håp, be for oss.

De landflyktiges vern, be for oss.

De bekymredes vern, be for oss.

De fattiges vern, be for oss.

De døendes vern, be for oss.

Demonenes skrekk, be for oss.  
Den hellige Kirkes beskytter, be for oss.

*Enten:*Kristus, hør oss! Kristus, hør oss!   
Kristus, bønnhør oss! Kristus, bønnhør oss!

*Eller:*  
Guds lam, som tar bort verdens synder, skån oss, Herre.

Guds lam, som tar bort verdens synder, bønnhør oss, Herre.  
Guds lam, som tar bort verdens synder, miskunn deg over oss.

℣*.* Han satte ham til herre over sitt hus.  
℞*.* Og gav ham herredømme over alt han eier.

La oss be.   
Gud, etter ditt ufattelige forsyn har du i nåde valgt den salige Josef til brudgom for din hellige mor. Gi oss, vi ber deg, å ha som forbeder i himmelen ham som vi her på jorden ærer som vår beskytter. Du som lever og råder i all evighet.   
℞*.* Amen.